recursal/SuperWikiNEXT-32B huggingface dataset:
**ฮูวอนส์ทูบีอะมิลเลียนแนร์?** (อังกฤษ: Who Wants to Be a Millionaire?) เป็นรายการประเภทควิซโชว์ทางโทรทัศน์ ที่มีเงินรางวัลมหาศาลเป็นรางวัล ในการตอบคำถามให้ถูกหมดทุกข้อ ในจำนวนคำถาม 12 หรือ 15 ข้อ โดยมีตัวเลือกให้เลือก และความยากของคำถามค่อย ๆ เพิ่มขึ้นตามข้อหลัง ๆ รูปแบบและลิขสิทธิ์รายการเป็นของโซนีพิกเจอร์สเทเลวิชันอินเตอร์เนชันแนล สำหรับจำนวนเงินรางวัลสูงสุด (ฉบับดั้งเดิมในสหราชอาณาจักร) สูง 1 ล้านปอนด์ ส่วนในประเทศอื่นมักมีเงินรางวัลสูงสุดเป็นหน่วยล้านเช่นกัน จำนวนเงินในต่างประเทศต่าง ๆ อาจแตกต่างกันไปตามค่าเงินของประเทศนั้น 

รายการกำเนิดขึ้นในสหราชอาณาจักร มีพิธีกรคือ คริส แทร์แรนต์ และ เจรามี คลาร์กสัน รูปแบบรายการคิดขึ้นโดยเดวิด บริกส์ ร่วมกับสตีฟ ไนต์และไมค์ ไวต์ฮิลล์ ที่คิดการออกแบบเกมในรายการทางวิทยุช่องแคปิตอลเอฟเอ็มในช่วงเช้า ชื่อของรายการเดิมใช้ชื่อ *Cash Mountain* และเมื่อออกอากาศครั้งแรกในสหราชอาณาจักรเมื่อวันที่ 4 กันยายน ค.ศ. 1998 ก็ถือเป็นรูปแบบรายการเกมโชว์ที่สร้างความประหลาดใจ มีผู้เข้าแข่งขันเพียง 1 คน ที่เน้นภาวะเรื่องการตัดสินใจในแต่ละคำถามมากกว่าความเร็วในการตอบ โดยส่วนมากแล้วแต่ละเวอร์ชันจะไม่กำหนดเวลาในการตอบคำถาม

ตัวช่วย
-------

* **Phone a Friend** ให้โทรศัพท์หาใครก็ได้ที่ตนเองรู้จักและอ่านคำถามให้ฟัง โดยจะมีเวลาในการสนทนาทั้งหมดแค่ 30 วินาที
* **Ask The Audience**ให้ผู้ชมโหวตว่าข้อใดควรตอบเป็นโพลออกมาเป็นเปอร์เซนต์
* **Jump the Question** ข้ามคำถามนั้นไปเลยแต่จะไม่ได้เงินรางวัลในข้อนั้น ซึ่งสามารถใช้ได้ในทุกๆ ข้อแต่ไม่สามารถใช้ในข้อสุดท้ายได้
* **50:50** รายการจะตัดคำตอบที่ผิดให้ 2 ตัวจึงเหลือ 1 ถูกและ 1 ผิด
* **Switch the Question** เป็นการเปลี่ยนคำถามในระดับเงินรางวัลที่เท่าเดิม
* **Double Dip** ให้สิทธิ์ในการตอบ 2 ครั้งในคำถามข้อนั้นๆ
* **Ask the Expert** ให้ปรึกษาผู้ที่รอบรู้ผ่านระบบสไกป์
* **Three Wise Men** ผู้รอบรู้ 3 คน จะช่วยกันบอกคำตอบให้ผู้แข่งขัน โดยมีเวลาเพียง 30 วินาที
* **Ask the Host** ผู้เล่นสามารถถามหรือรับฟังคำแนะนำจากพิธีกรได้
* **Crystal Ball** สามารถดูเงินรางวัลที่อยู่ในคำถามก็ได้
	+ โดยปกติแล้วจะมีตัวช่วยให้แค่ 3 ถึง 4 ตัวเท่านั้นซึ่งตลอดระยะเวลาที่ออกอากาศได้มีการสลับสับเปลี่ยนตัวช่วยกันไปเรื่อยๆ แต่อย่างไรก็ตามก็จะอยู่ใน 8 ตัวนี้
	+

ผู้ชนะ
------

### สหรัฐอเมริกา

จอห์น คาร์เพนเตอร์ จาก แฮมเดน คอนเนตทิคัต เป็นผู้ชนะเงินล้านคนแรกในประวัติศาสตร์ของโทรทัศน์โดยเข้าร่วมในเกมเวอร์ชันอเมริกา (Who Wants To Be A Millionaire) เมื่อวันที่ 19 พฤศจิกายน 1999

> ประธานาธิบดีสหรัฐฯคนไหนที่ปรากฏในซีรีส์โทรทัศน์ "Laugh-In" Lyndon Johnson, Richard Nixon, Jimmy Carter, Gerald Ford
> 
> 
> จอห์น คุณมีเวลา 30 วินาที เริ่ม
> 
> 
> หวัดดีพ่อ
> 
> 
> ไง
> 
> 
> เอ่อ... จริงฯ แล้วผมไม่ได้ให้พ่อมาช่วยแค่อยากให้พ่อรู้ว่าผมกำลังจะชนะเงินล้าน
> 
> 
> (7 วินาที) เพราะว่า Richard Nixon คือคำตอบสุดท้ายครับ
> 
> 
> 
> โอ้ มาย ก้อดดด ผมไม่รู้จะพูดยังไงดีกับคำตอบสุดท้ายที่คนทั่วโลกกำลังลุ้นเขาคือผู้ชนะเงินล้าน!!!
> 
> 

  

```
ส่วนในประเทศไทย มีผู้พิชิตเงินล้านคนแรกของรายการ  เกมเศรษฐีคนแรกและคนเดียวเท่านั้น คือ คุณศิกษก บรรลือฤทธิ์ เมื่อเดือนตุลาคม 2543 กับคำถามข้อสุดท้ายที่ว่า สัตว์เลื้อยคลานใดมีหัวใจสี่ห้อง 1.งู ,2.เต่า ,3.จระเข้ ,4.จิ้งเหลน และเขาก็ตอบว่า จระเข้ ซึ่งทำให้ได้เงินหนึ่งล้านบาทได้สำเร็จ
```

รายการต่างประเทศ
----------------

* **เกมเศรษฐี** - รายการคล้ายกันของไทยจากรูปแบบเดิม
* **Who Wants to be A Millionaire?** - รุ่นต้นฉบับ (อังกฤษ)

ดูเพิ่ม
-------

* เกมเศรษฐี (รายการโทรทัศน์)
สำหรับวัดไผ่ล้อมแห่งอื่น ดูที่ วัดไผ่ล้อม

**วัดไผ่ล้อม** เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่เลขที่ 17 หมู่ 6ตำบลจันทนิมิต อำเภอเมืองจันทบุรี จังหวัดจันทบุรี วัดมีเนื้อที่ 45 ไร่ อยู่ติดแม่น้ำจันทบุรี

ประวัติวัดไผ่ล้อม
-----------------

สร้างขึ้นเมื่อปี พ.ศ. 2320 และได้รับพระราชทานวิสุงคามสีมาเมื่อปี พ.ศ. 2325 และยกฐานะเป็นพระอารามหลวงชั้นตรีชนิดสามัญเมื่อปี พ.ศ. 2539 สันนิษฐานว่าสร้างมาตั้งแต่สมัยปลายกรุงศรีอยุธยาเป็นราชธานี โบราณสถานที่สำคัญของวัด คือ พระอุโบสถหลังเก่า พระวิหารพระพุทธไสยาสน์ และพระเจดีย์ใหญ่

พระพุทธไสยาสน์
พระประธานในพระอุโบสถหลังเก่า
พระอุโบสถหลังเก่าสร้างเมื่อไร ไม่ปรากฏศักราช ได้บูรณปฏิสังขรณ์ขึ้นมาใหม่ในสมัยพระบาทสมเด็จพระนั่งเกล้าเจ้าอยู่หัว มีกำแพงแก้วล้อมรอบทั้ง 4 ด้าน แต่ละด้านมีช่องทางเข้า ฉนวนด้านหลังมีเสารองรับ 5 ต้น ไม่มีบัวหัวเสา ฐานอาคารเป็นเส้นตรง มีเจดีย์ย่อมุมไม้สิบสองขนาดเล็กอยู่ภายในกำแพงแก้ว ภายในมีภาพจิตรกรรมฝาผนังเป็นภาพต้นไม้ประเภทบอนไซและดอกไม้แบบจีน เรื่องทศชาติชาดก และพุทธประวัติที่ยังคงสภาพสมบูรณ์ กุฏิพระและศาลาการเปรียญ มีไม้ฉลุแบบขนมปังขิงประดับตกแต่งอย่างสวยงาม วิหารประดิษฐานพระพุทธรูปปางไสยาสน์ที่มีขนาดใหญ่ที่สุดในภาคตะวันออก เป็นพระพุทธไสยาสน์ปูนปั้นปิดทอง ขนาดหน้าตักกว้าง 32.49 เมตร ยาว 54.19 เมตร ศิลปะรัตนโกสินทร์ สร้างขึ้นเมื่อ พ.ศ. 2519 โดยนายมนัส กลิ่นขจร จากกรมศิลปากร

ลำดับเจ้าอาวาส
--------------

ตั้งแต่อดีตจนถึงปัจจุบัน ที่สามารถสืบทราบได้แน่ชัด คือ

1. พระอธิการอ่าน
2. พระอุปัชฌาย์เพ็ง
3. พระอุปัชฌาย์เหมียง
4. พระครูพิศาลธรรมคุณ อดีตเจ้าคณะอำเภอเมืองจันทบุรี
5. พระครูอินทกาจารย์ อดีตเจ้าคณะอำเภอเมืองจันทบุรี
6. พระครูประสิทธิ์ธรรมนาถ อดีตเจ้าคณะอำเภอเมืองจันทบุรี
7. พระธรรมวงศ์มุนี อดีตเจ้าคณะจังหวัดจันทบุรี
8. พระอรรถโมลี (ปธ.7) ตั้งแต่ปี พ.ศ.2557 - ถึงปัจจุบัน

เกียรติประวัติของวัด
--------------------

* พ.ศ.2510 ได้รับพิจารณาให้เป็น**วัดพัฒนาตัวอย่าง**
* พ.ศ.2514 ได้รับพิจารณาให้เป็น**วัดพัฒนาตัวอย่างดีเด่น**
* พ.ศ.2539 ได้รับโปรดเกล้าฯให้ยกฐานะ**วัดขึ้นเป็นวัดพระอารามหลวง ชั้นตรี ชนิดสามัญ**
* พ.ศ.2551 ได้รับแต่งตั้งให้เป็น **สำนักปฏิบัติธรรมประจำจังหวัดจันทบุรี แห่งที่ 6**

อ้างอิง
-------

1. ↑  "กฐินพระราชทานวัดไผ่ล้อมพระอารามหลวง จันทบุรี". ส.ปชส.จันทบุรี. คลังข้อมูลเก่าเก็บจากแหล่งเดิมเมื่อ 2021-04-11. สืบค้นเมื่อ 2021-04-11.
2. ↑  "วัดไผ่ล้อม". การท่องเที่ยวแห่งประเทศไทย (ททท.).
3. ↑  "วัดไผ่ล้อม (พระอารามหลวง)". มิวเซียมไทยแลนด์.
**วัดอัปสรสวรรค์วรวิหาร** เป็นพระอารามหลวงชั้นตรี ชนิดวรวิหาร ตั้งอยู่ในแขวงปากคลองภาษีเจริญ เขตภาษีเจริญ กรุงเทพมหานคร

ประวัติ
-------

วัดสร้างขึ้นตั้งแต่สมัยอยุธยา เดิมชื่อ **วัดหมู** เล่ากันว่า จีนอู๋เป็นผู้สร้างบนที่ดินที่เคยใช้เลี้ยงหมูมาก่อน สร้างเสร็จ มีหมูมาเดินเพ่นพ่านอยู่เป็นจำนวนมาก ชาวบ้านจึงเรียกว่า วัดหมู ต่อมา

เจ้าจอมน้อย (สุหรานากง) เห็นว่าวัดหมูทรุดโทรมมาก จึงกราบบังคมทูลพระกรุณาขอพระบรมราชานุญาตจากพระบาทสมเด็จพระนั่งเกล้าเจ้าอยู่หัว เพื่อปฏิสังขรณ์วัดแห่งนี้และพระราชทานนามว่า วัดอัปสรสวรรค์ เพื่อเป็นที่ระลึกแด่เจ้าจอมน้อย ซึ่งมีความสามารถในการแสดงละครเรื่อง อิเหนา และได้พระราชทานพระพุทธรูปปางฉันสมอ หรือ หลวงพ่อสมอ ให้เป็นพระประธานและประดิษฐานอยู่ภายในพระอุโบสถ ประดิษฐานอยู่ภายในพระมณฑปสีขาว พระพุทธรูปเป็นที่เลื่อมใสศรัทธาของชาวนครหลวงพระบาง และเวียงจันทร์เป็นอย่างมาก เนื่องจากเป็นพระพุทธรูปเก่าแก่มาจากเมืองเวียงจันทร์ เดิมที่ประดิษฐานไว้ในพระวิหารพระนาก ที่วัดพระศรีรัตนศาสดาราม

พระประธาน 28 องค์ในพระอุโบสถ หมายถึงพระพุทธเจ้าทั้ง 28 พระองค์
นางสุชาดาถวายข้าวมธุปายาสในพระวิหาร

อาคารเสนาสนะและปูชนียวัตถุ
--------------------------

หอไตร
พระอุโบสถและพระวิหารยังคงเดิมตามศิลปะจีนหลังได้รับการปฏิสังขรณ์ โดยเลียนแบบวัดราชโอรสารามราชวรวิหาร ในพระอุโบสถมีพระพุทธรูปหล่อปางมารวิชัยขนาดเท่ากันจำนวน 28 องค์ ประดิษฐานอยู่บนชุกชีด้วยกัน พระพุทธรูปเหล่านี้มีพระนามจารึกไว้ที่หน้าฐานทั้ง 28 องค์ ได้แก่ พระพุทธตัณหังกร พระพุทธเมธังกร พระพุทธสรณังกร พระพุทธทีปังกร พระพุทธโกณฑัญญะ พระพุทธสุมังคละ พระพุทธสุมนะ พระพุทธเรวตะ พระพุทธโสภิตะ พระพุทธอโนมทัสสี พระพุทธปทุมะ พระพุทธนารทะ พระพุทธปทุมุตตระ พระพุทธสุเมธะ พระพุทธสุชาตะ พระพุทธปิยทัสสี พระพุทธอัตถทัสสี พระพุทธธรรมทัสสี พระพุทธสิทธัตถะ พระพุทธติสสะ พระพุทธปุสสะ พระพุทธวิปัสสี พระพุทธสิขี พระพุทธเวสสภู พระพุทธกกุสันธะ พระพุทธโกนาคมนะ พระพุทธกัสสปะ และพระพุทธโคตมะ ส่วนหอพระไตรปิฎกเป็นศิลปะสมัยกรุงศรีอยุธยาตั้งอยู่กลางน้ำ หอไตรแห่งนี้ยังเป็นต้นแบบของหอเขียน ที่จัดแสดงอยู่ที่พิพิธภัณฑ์วังสวนผักกาด ภายในวัดมีโรงเรียนพระปริยัติธรรม

รายนามเจ้าอาวาส
---------------

* พระวชิรกวี (รอด)
* พระครูพุทธพยากรณ์ (อ่อนหรือก่ำ)
* พระครูพุทธพยากรณ์ (มั่น)
* พระครูพุทธพยากรณ์ (กวย)
* พระพุทธพยำกรณ์ (เจริญ อุปติสฺโส)
* พระธีรสารมุนี (สุไชย ธีรสาโร, ไตรสุขผล)
* พระวิสุทธิมงคล (ทองเติม อุตฺตมญาโณ, ปรีดาสามารถ)
* พระครูพิศาลพัฒนคุณ (ไพศาล)

อ้างอิง
-------

1. ↑  "กราบพระประธาน 28 องค์ ขอพรพระพุทธรูปปางฉันสมอ ที่ "วัดอัปสรสวรรค์"". *ผู้จัดการออนไลน์*. 20 พฤษภาคม 2559.
2. ↑  "วัดอัปสรสวรรค์วรวิหาร". *การท่องเที่ยวแห่งประเทศไทย*.
3. ↑  "1 ประวัติและความเป็นมาของวัดอัปสรสวรรค์วรวิหาร" (PDF). คลังข้อมูลเก่าเก็บจากแหล่งเดิม (PDF)เมื่อ 2020-07-21. สืบค้นเมื่อ 2020-07-21.

วิกิมีเดียคอมมอนส์มีสื่อที่เกี่ยวข้องกับ **วัดอัปสรสวรรค์วรวิหาร**
**วัดศาลาครืน** เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางหว้า ในแขวงบางค้อ เขตจอมทอง กรุงเทพมหานคร

หลวงพ่อสี่เข่า
วัดศาลาครืนตั้งเป็นวัดขึ้นเมื่อปี พ.ศ. 2374 เดิมเป็นวัดโบราณสร้างขึ้นในสมัยกรุงศรีอยุธยา ต่อมากลายเป็นวัดร้างทำให้ไม่ทราบชื่อดั้งเดิม สำหรับชื่อศาลาครืน สันนิษฐานว่า ครั้งหนึ่งหลังคาอุโบสถและศาลาการเปรียญได้พังครืนลงมาจนทำให้เห็นพระประธาน ทำให้เรียกวัดร้างนี้ต่อ ๆ กันมาว่า "วัดศาลาครืน" จนปี พ.ศ. 2375 ในรัชสมัยพระบาทสมเด็จพระนั่งเกล้าเจ้าอยู่หัว พระองค์โปรดเกล้าฯ ให้บูรณปฏิสังขรณ์ ได้สร้างอุโบสถหลังใหม่ตามแบบพระราชนิยม คือ ไม่มีช่อฟ้า ใบระกา หางหงส์ หน้าบันประดับด้วยปูนปั้นและกระเบื้องเคลือบ พระองค์เสด็จพระราชดำเนินมาควบคุมงานด้วยพระองค์เอง และพระราชทานวิสุงคามสีมาในปี พ.ศ. 2378 ได้รับพระราชทานวิสุงคามสีมาครั้งหลังเมื่อวันที่ 8 กรกฎาคม พ.ศ. 2526

อุโบสถมีเพิงยื่นออกหน้าหลังเสา รับเพิงเป็นเสาเหลี่ยมย่อมุมไม้สิบสอง บัวหัวเสากลีบยาว สมัยอยุธยา ภายในประดิษฐานพระพุทธรูปขนาดใหญ่ปางมารวิชัยที่มีฝ่าพระบาทซ้อนกันถึงสี่พระบาท สร้างในสมัยสุโขทัย มีหน้าตักกว้าง 4 ศอก 39 นิ้ว สูง 4.50 เมตร นามว่า *หลวงพ่อสี่เข่า* ภาพจิตรกรรมฝาผนังในอุโบสถเข้าใจว่าเป็นฝีมือช่างสมัยรัตนโกสินทร์ ที่บานหน้าต่างมีรูปชายหญิงเป็นคู่ ๆ ทั้งไทย จีน ลาว มอญ ฝรั่ง พราหมณ์ ฯลฯ หมู่กุฏิเป็นแบบเรือนยอดและเรือนมะลิลา ศาลาการเปรียญหลังเก่ามีธรรมาสน์สมัยอยุธยาทรงยาวหรือทรงบุษบก แกะสลักอย่างสวยงาม

อ้างอิง
-------

1. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2020-10-12.
2. ↑  "หนังสือแนะนำสถานที่ท่องเที่ยวเขตจอมทอง". p. 50–51.

วิกิมีเดียคอมมอนส์มีสื่อที่เกี่ยวข้องกับ **วัดศาลาครืน**
**สาธารณรัฐที่สี่ของเกาหลีใต้** เป็นรัฐบาลของเกาหลีใต้ ตั้งแต่เดือนพฤศจิกายน ค.ศ. 1972 ถึงเดือนมีนาคม ค.ศ. 1981-2211

สาธารณรัฐที่สี่ก่อตั้งขึ้นตามการอนุมัติของรัฐธรรมนูญยูชินในการลงประชามติตามรัฐธรรมนูญปี 1972 โดยประมวลรัฐบาลอำนาจนิยม*โดยพฤตินัย*ที่ประธานาธิบดีพัก ช็อง-ฮีครองอำนาจ และสืบทอดต่อจากสาธารณรัฐที่สาม พักและพรรคสาธารณรัฐประชาธิปไตยปกครองภายใต้ระบบยูชินที่เป็นเผด็จการรวมศูนย์จนถึงการลอบสังหารพัก จ็อง-ฮีในวันที่ 26 ตุลาคม 1979 สาธารณรัฐที่สี่เข้าสู่ช่วงความไม่มั่นคงทางการเมืองภายใต้ผู้สืบทอดของพัก, ชเว กยู-ฮา และ กฎอัยการศึกที่ทวีความรุนแรงขึ้นประกาศหลังการเสียชีวิตของปาร์ค ชเว กยู-ฮาถูกโค่นโดยชุนดูฮวาน อย่างไม่เป็นทางการ ในการรัฐประหารเมื่อวันที่ 12 ธันวาคม 1980 และเริ่มปราบปรามกลุ่มเคลื่อนไหวเพื่อประชาธิปไตยกวางจูเพื่อต่อต้านกฎอัยการศึก ชุนก่อรัฐประหารเมื่อวันที่ 17 พฤษภาคม 1980 โดยจัดตั้งเผด็จการทหารภายใต้สภาแห่งชาติเพื่อการรวมชาติและการยุบสภาแห่งชาติและได้รับเลือกเป็นประธานโดยสภาในการเลือกตั้งประธานาธิบดีในเดือนสิงหาคม 1980 สาธารณรัฐที่สี่ถูกยุบด้วยการนำรัฐธรรมนูญฉบับใหม่มาใช้ในเดือนมีนาคม 1981 และแทนที่ด้วยสาธารณรัฐเกาหลีที่ห้า

อ้างอิง
-------
**การริเริ่มการป้องกันทางยุทธศาสตร์** (อังกฤษ: Strategic Defense Initiative ย่อคำว่า **SDI**) มีชื่อเล่นแบบเย้ยหยันว่า "**โครงการสตาร์วอร์ส**" เป็นระบบป้องกันขีปนาวุธที่ถูกนำเสนอโดยมีวัตถุประสงค์เพื่อป้องกันสหรัฐจากการโจมตีโดยอาวุธนิวเคลียร์ด้านยุทธศาสตร์แบบขีปนาวุธ(ขีปนาวุธข้ามทวีปและขีปนาวุธทิ้งตัวติดตั้งบนเรือดำน้ำ) แนวคิดนี้ได้ถูกประกาศ เมื่อวันที่ 23 มีนาคม ค.ศ. 1983 โดยประธานาธิบดี โรนัลด์ เรแกน เสียงวิพากษ์วิจารณ์ของลัทธิอำนาจทำลายล้างซึ่งกันและกัน ซึ่งเขาได้อธิบายว่า เป็น"ข้อตกลงกระทำอัตวินิบาตกรรม" เรแกนเรียกร้องให้นักวิทยาศาสตร์และวิศวกรชาวอเมริกันให้พัฒนาระบบที่จะทำให้อาวุธนิวเคลียร์ดูล้าสมัยไป

**องค์กรการริเริ่มการป้องกันทางยุทธศาสตร์** (Strategic Defense Initiative Organization, **SDIO**) ถูกก่อตั้งขึ้นในปี ค.ศ. 1984 ภายในกระทรวงกลาโหมสหรัฐเพื่อควบคุมดูแลการพัฒนา แนวคิดเกี่ยวกับอาวุธแบบล้ำหน้าหลากหลาย รวมทั้งเลเซอร์ อาวุธลำแสงอนุภาคและระบบขีปนาวุธทางภาคพื้นดินและทางอวกาศได้ถูกศึกษา พร้อมกับเซ็นเซอร์ต่าง ๆ การสั่งการและควบคุม และคอมพิวเตอร์แบบประสิทธิภาพขั้นสูงที่มีความจำเป็นในการควบคุมระบบที่ประกอบไปด้วยศูนย์รบกว่าร้อยแห่งและดาวเทียมที่กระจัดกระจายทั่วโลกและมีส่วนร่วมในการสู้รบระยะเวลาสั้นมาก สหรัฐมีข้อได้เปรียบที่สำคัญในด้านระบบป้องกันขีปนาวุธก้าวล้ำที่ครอบคลุมตลอดหลายช่วงทศวรรษของการวิจัยและการทดสอบอย่างกว้างขวาง จำนวนหนึ่งของแนวคิดเหล่านี้และเทคโนโลยีที่ได้รับและข้อมูลเชิงลึกได้ถูกโอนย้ายไปยังโครงการที่ตามมา

ภายใต้สำนักงานนวัตกรรมวิทยาศาสตร์และเทคโนโลยีของ SDIO ซึ่งมีหัวหน้าโดยนักฟิสิกส์และวิศวกร ดร. เจมส์ ไอออนสัน การลงทุนส่วนใหญ่ถูกทำขึ้นในการวิจัยขั้นพื้นฐานในห้องทดลองระดับชาติ ระดับมหาวิทยาลัย และในระดับอุตสาหกรรม โครงการเหล่านี้ยังคงเป็นแหล่งเงินทุนหลักสำหรับนักวิทยาศาสตร์ด้านการวิจัยระดับชั้นนำในด้านฟิสิกส์พลังงานสูง การทำซูเปอร์คอมพิวเตอร์และการคำนวณ วัสดุแร่ที่ล้ำหน้า และด้านวิทยาศาสตร์และด้านวิศวกรรมศาสตร์ที่สำคัญอื่น ๆ อีกมากมาย และการจัดหาเงินทุนซึ่งได้รับสนับสนุนงานวิจัยทางอ้อมโดยนักวิทยาศาสตร์ระดับชั้นนำ

อ้างอิง
-------

1. ↑  Federation of American Scientists. Missile Defense Milestones เก็บถาวร มีนาคม 6, 2016 ที่ เวย์แบ็กแมชชีน Accessed March 10, 2007.
2. ↑  "Strategic Defense Initiative (SDI)".
3. ↑  Wang, C. P. (Ed.), *Proceedings of the International Conference on Lasers '85* (STS, McLean, Va, 1986).
4. ↑  Duarte, F. J. (Ed.), *Proceedings of the International Conference on Lasers '87* (STS, McLean, Va, 1988).
5. ↑
6. ↑
7. ↑
8. ↑  "A New U.S. Missile Defense Test May Have Increased the Risk of Nuclear War".
9. ↑  "SDIO Funds Research". *MIT: The Tech*. November 5, 1985. คลังข้อมูลเก่าเก็บจากแหล่งเดิมเมื่อ 2012-08-08. สืบค้นเมื่อ 2021-11-21.
10. ↑  "Special-Presentation Innovative Science and Technology Programs". *SPIE*. June 1988. doi:10.1117/12.947548.
11. ↑  "Star Wars' Inc". *Inc Magazine*. April 1987.
12. ↑  "Washington Ins & Outs: Ionson and Mense Leave SDIO". *Physics Today*. June 1988. doi:10.1063/1.2811448.
13. ↑  "Low Profile for SDI Work on Campus". *The Scientist Magazine*. May 1988.
14. ↑  "Ionson Counters SDI Dispute". *MIT: The Tech*. November 1985. คลังข้อมูลเก่าเก็บจากแหล่งเดิมเมื่อ 2012-08-08. สืบค้นเมื่อ 2021-11-21.
15. ↑  "Ionson Defends SDI Program". *MIT: The Tech*. October 1985. คลังข้อมูลเก่าเก็บจากแหล่งเดิมเมื่อ 2012-06-16. สืบค้นเมื่อ 2021-11-21.
**โขกนา** (เนปาล: खोना; Khokana) เป็นหมู่บ้านเนวาร์ อดีตเขตคณะกรรมการพัฒนาหมู่บ้าน (VDC) ในปัจจุบันถูกผนวกเข้ากับ VDC พุงคมติ, ฉัมปิ, ทุกุฉหัป, ไสนพู และอีก 38 VDC เป็นส่วนหนึ่งของเขตมหานครลลิตปุระ ในอำเภอลลิตปุระ เขตพัคมติ ประชากรของโขกนาตามสำมะโนปี 1991 อยู่ที่ 4258 คน ใน 699 ครัวเรือน ซึ่งเพิ่มขึ้นในสำมะโนปี 2011 เป็น 4927 คน ใน 1056 ครัวเรือน

โดยธรรมเนียมแล้ว โขกนาเป็นหมู่บ้านชาวเนวาร์ ที่ตั้งอยู่ห่างไป 8 กิโลเมตรจากกาฐมาณฑุ เป็นที่รู้จักดีจากการผลิตน้ำมันมัสตาร์ดมาตั้งแต่สมัยโบราณ รวมถึงเป็นนิคมแรกในประเทศที่มีกระแสไฟฟ้าเข้าถึงในปี 1911 ในสมัยของนายกรัฐมนตรีจันทระ ชัมเชร์

โขกนาเคยได้รับการเสนอชื่อเป็นแหล่งมรดกโลกโดยยูเนสโก ด้วยมรดกหมู่บ้านแบบพื้นถิ่นและการผลิตน้ำมันมัสตาร์ดมาอย่างยาวนาน

อ้างอิง
-------

1. ↑  "Nepal Census 2001". *Nepal's Village Development Committees*. Digital Himalaya. คลังข้อมูลเก่าเก็บจากแหล่งเดิมเมื่อ 2008-10-12. สืบค้นเมื่อ 2008-09-15.
2. ↑  "National Population Census 2011 Household and Population by Sex Ward". CBS Nepal. คลังข้อมูลเก่าเก็บจากแหล่งเดิมเมื่อ 2017-05-28.
3. ↑  "Some Nepal Sites/Properties submitted on the Tentative List of UNESCO". SAARC Tourism Nepal. 2009. คลังข้อมูลเก่าเก็บจากแหล่งเดิมเมื่อ 2017-12-21. สืบค้นเมื่อ December 9, 2012.
**พงศาวดารโยนก** เป็นเรื่องพงศาวดารไทยในฝ่ายเหนือซึ่งเกี่ยวเนื่องกับเรื่องต้นพระราชพงศาวดารสยามของพระยาประชากิจกรจักร์ (แช่ม บุนนาค) รวบรวมและเรียบเรียงจากการตีพิมพ์ลงใน *หนังสือพิมพ์วชิรญาณ* ระหว่าง ร.ศ. 117–118 (พ.ศ. 2441–2442) เป็นตอน ๆ ต่อมาได้รวบรวมและเรียบเรียงใหม่เป็นเล่มเดียว เมื่อ พ.ศ. 2450 ในนาม *เรื่องพงษาวดารโยนก* ต่อมาสมเด็จพระเจ้าบรมวงศ์เธอ กรมพระยาดำรงราชานุภาพทรงแก้ไขและเปลี่ยนชื่อเป็น *พงษาวดารลาวเฉียง* เนื่องจากตอนนั้นล้านนามีฐานะเป็นมณฑลลาวเฉียง พิมพ์ครั้งแรกใน พ.ศ. 2460

เนื้อหาประกอบด้วย ตำนานเมืองสุวรรณโคมคำ ตำนานชื่อสิงหนวัติ ตำนานเมืองหริภุญไชยและจามเทวีวงศ์ ตำนานหิรัญนครเชียงแสน ตำนานพิงควงศ์ ชินกาลมาลินีพงศาวดารเมืองเชียงใหม่ ตำนานเชียงราย ตำนานเมืองน่าน ตำนานพระแก้ว และตำนานพระธาตุดอยตุง เป็นต้น ภายในหนังสือจะมีการแบ่งเป็นภาค 6 ภาคดังนี้ ชื่อสุวรรณโคมคำ ว่าด้วยขอมสมัย ชื่อโยนก ว่าด้วยไทยสมัย ชื่อหริภุญไชย ว่าด้วยจามสมัย ชื่อพิงควงศ์ ว่าด้วยลาวสมัย เมงค์วงศ์ ว่าด้วยรามัญและภุกามสมัย และชื่อทิพวงศ์ ว่าด้วยสยามสมัย

การตีพิมพ์
----------

* พิมพ์ครั้งแรกโดยการตีพิมพ์เป็นตอน ๆ ใน *หนังสือพิมพ์วชิรญาณ* ระหว่าง พ.ศ. 2441–2442
* *เรื่องพงษาวดารโยนก* พ.ศ. 2450
* *พงษาวดารลาวเฉียง* ในประชุมพงษาวดาร ภาคที่ 5 พ.ศ. 2460
* สำนักพิมพ์ชูสินตีพิมพ์ พ.ศ. 2475
* *พงศาวดารโยนก ฉบับหอสมุดแห่งชาติ* พ.ศ. 2504 สำนักพิมพ์ศิลปาบรรณาคาร
* *พงศาวดารโยนก* พ.ศ. 2507 สำนักพิมพ์คลังวิทยา
* *พงศาวดารโยนก* พ.ศ. 2514 สำนักพิมพ์แพร่พิทยา
* *พงศาวดารโยนก พระยาประชากิจกรจักร* พ.ศ. 2557 สำนักพิมพ์ศรีปัญญา

อ้างอิง
-------

1. ↑  "พงศาวดารโยนก ฉบับหอสมุดแห่งชาติ". กรมศิลปากร.
2. ↑  "พงศาวดารโยนก". หอสมุดแห่งชาติรัชมังคลาภิเษก เชียงใหม่.
**ชาคริต บุญสิงห์** ชื่อเล่น **โอ๊ต** (เกิดเมื่อวันที่ 5 ตุลาคม 2539) เป็นนักแสดงและนายแบบชาวไทยสังกัดช่อง 7 เอชดีเกิดที่จังหวัดนครศรีธรรมราชเริ่มเข้าสู่ในวงการบันเทิงจากการเป็นนายแบบและถ่ายโฆษณาต่าง ๆ ปัจจุบันเป็นนักแสดงในสังกัดช่อง 7 เอชดีมีผลงานละครเรื่องแรกละคร *ตุ๊กตา* รับบทเป็น "ตัสสา" แสดงคู่กับ จาด้า อินโตร์เร เมื่อในปี พ.ศ. 2564 และการพลิกบทบาทร้ายครั้งแรกในละครเรื่อง *คทาสิงห์* จากนั้นมีผลงานละครหลายๆเรื่องเป็นต้น

ประวัติ
-------

ชาคริต เกิดเมื่อวันที่ 5 ตุลาคม พ.ศ. 2539 เป็นนักแสดงและนายแบบชาวไทยเกิดที่จังหวัดนครศรีธรรมราช สำเร็จการศึกษา คณะบริหารธุรกิจ จากมหาวิทยาลัยกรุงเทพ

วงการบันเทิง
------------

ชาคริต เริ่มเข้าสู่ในวงการบันเทิงจากการเป็นนายแบบและถ่ายโฆษณาต่างๆปัจจุบันเป็นนักแสดงในสังกัดช่อง 7 เอชดีมีผลงานละครเรื่องแรกละคร *ตุ๊กตา* รับบทเป็น "ตัสสา" แสดงคู่กับ จาด้า อินโตร์เร เมื่อในปี พ.ศ. 2564 และการพลิกบทบาทร้ายครั้งแรกในละครเรื่อง *คทาสิงห์* จากนั้นมีผลงานละครหลายๆเรื่องเป็นต้น

ในปี พ.ศ. 2565 ชาคริต มีผลงานละครรีเมคยอดนิยมเรื่อง *หงส์ฟ้า* ละครรีเมคใน ปี พ.ศ. 2553 และเป็นพระเอกละครก่อนข่าวเรื่องแรก นำแสดงโดย ธนพล นิ่มทัยสุข, อุษามณี ไวทยานนท์ รับบทเป็น "มานพ" แสดงคู่กับ ณัฐชา รัตน์ชยางคานนท์ ในช่วงออกอากาศได้รับกระแสตอบรับที่ดีในขณะช่วงเวลาออกอากาศประจำเดือน กรกฎาคม เรตติ้งตอนจบสูงสุด 6.6 ซึ่งเป็นละครรีเมคแจ้งเกิดและประสบความสำเร็จเป็นต้น และผลงานละครเรื่อง *สัจจะในชุมโจร* (เสือสั่งฟ้า 3) รับบทเป็น "ร.ต.ท. นที" กลับมารับบทร้ายอีกครั้ง เป็นละครแอ็คชั่น, แฟนตาซี แสดงร่วมกับ อรรคพันธ์ นะมาตร์, เฌอมาวีร์ สุวรรณภาณุโชค, และ เคลลี่ ธนะพัฒน์ และนักแสดงร่วมอีกคับคั่งทำให้ละครได้รับการตอบรับที่ดีในขณะช่วงเวลาออกอากาศตอนจบเรตติ้งอยู่ที่ 5.3

ในปี พ.ศ. 2566 ชาคริต มีผลงานละครเรื่อง *แคนสองแผ่นดิน* ได้เป็นพระเอกหลังข่าวเรื่องแรก รับบทเป็น "เคน" แสดงคู่กับ พรชดา วราพชระ

ผลงาน
-----

### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทาง ช่อง 7 HD

| ปี | เรื่อง | บทบาท |
| --- | --- | --- |
| 2564 | *ตุ๊กตา* | ตัสสา |
| *คทาสิงห์* | อลงกต (รับบทตัวร้าย) |
| 2565 | *หงส์ฟ้า* | มานพ |
| *สัจจะในชุมโจร (เสือสั่งฟ้า 3)* | ร.ต.ท.นที คุ้มค่าหลวง (รับบทตัวร้าย) |
| 2566 | *แคน2แผ่นดิน* | เคน / เคนเพชร |
| 2567 | *ดวงใจเจ้าป่า* | สิงโต |
| *คุณแม่แก้ขัด* | คเชนทร์ |
| *พรหมพยศ* | พงศ์ |

### ซีรีส์

| ปี | เรื่อง | บทบาท |
| --- | --- | --- |
| 2562 | *The Effect โลกออนร้าย* | เก่ง |

อ้างอิง
-------

1. ↑  ประวัติโอ๊ต ชาคริต บุญสิงห์
2. ↑  มารู้จัก "โอ๊ต ชาคริต" หนุ่มหล่อน่าจับตาในละคร "ตุ๊กตา"
3. ↑  5 หนุ่มดาวรุ่งบนเส้นทางมายา 14
4. ↑  แนะนำรู้จัก ชาคริต บุญสิงห์ จากละคร ตุ๊กตา
5. ↑  ส่องสะเด็ด คุยกับโอ๊ต ชาคริต บุญสิงห์ จากละครสุดปังแห่งช่อง 7HD คทาสิงห์
6. ↑  "โอ๊ต ชาคริต" ประเดิมบทพระเอกละคร "หงส์ฟ้า" ประกบคู่ "กานต์ ณัฐชา" เคมีลงตัว
7. ↑  ขุ่นพระช่วย!"หงส์ฟ้า" บ้าไปแล้วเรตติ้ง
8. ↑  สัจจะในชุมโจร (เสือสั่งฟ้า 3) ถึงจุดเปลี่ยน จับตา ภูมิ-โอ๊ต พลิกบทเฉือนคม
9. ↑  เสือสั่งฟ้า 3 ปิดฉากยิ่งใหญ่ 2 เสือ "อ๋อม-เคลลี่" ขอบคุณแฟนละคร เรตติ้งตอนจบปัง
10. ↑  "'โอ๊ต-ชาคริต'ขอบคุณแฟน'แคน 2 แผ่นดิน' เปิดตัวแรงฟาดมาก". 2023-06-28.`{{cite web}}`: CS1 maint: url-status (ลิงก์)
11. ↑  "โอ๊ต-ริส ประกบ มะเหมี่ยว-พลอย ใน "แคน 2 แผ่นดิน" ลุยบู๊เดือด ผจญภัยสุดอันตราย". *www.thairath.co.th*. 2023-06-22.

แหล่งข้อมูลอื่น
---------------


* ชาคริต บุญสิงห์ ที่อินสตาแกรม
**จิงโจ้น้ำ**  (Water Striders / Pond Skaters) เป็นแมลงที่จัดอยู่ในกลุ่มประเภทมวนอยู่ในอันดับ Hemiptera วงศ์ Gerridae ชื่อสามัญ Water Striders หรือ Pond skaters มีชื่อเรียกต่างกันคือ จิงโจ้น้ำ มวนจิงโจ้น้ำ แมงกะพุ้งน้ำ

ลักษณะทางกายวิภาคศาสตร์
-----------------------

จิงโจ้น้ำจัดเป็นแมลง ร่างกายประกอบด้วย 3 ส่วนคือ ส่วนหัว ส่วนอก และส่วนท้อง มีขา 6 ขาเป็นปล้อง มีหนวดยาว 1 คู่ บริเวณลำตัวมีสีดำหรือน้ำตาลเข้มเรียวยาว มีทั้งที่มีปีกและไม่มีปีก

หนวด
----

จิงโจ้น้ำมีหนวดจำนวน 1 คู่ โดยส่วนที่อยู่ติดกับส่วนหัวมีลักษณะแข็งคล้ายขนแปรง ความยาวของหนวดนี้สามารถบอกความแตกต่างของแต่ละสปีชีส์ได้

ส่วนอก
------

ส่วนอกของจิงโจ้น้ำมีขนาดที่เล็กและแคบ มีขนาดประมาณ 1.6-36 มิลลิเมตร มีขนาดที่แตกต่างกันตามแต่ละสปีชีส์ มีขนขนาดเล็กปกคลุมอยู่ซึ่งมีความมันวาวช่วยป้องกันไม่ให้จมน้ำ

จิงโจ้น้ำอาศัยแรงตึงผิวของน้ำเมื่อมีการผสมพันธุ์

ขา
--

จิงโจ้น้ำประกอบด้วยขา 3 คู่ โดยขาแต่ละคู่ทำหน้าที่ต่างกันคือ ขาคู่ที่ 1 ขาคู่หน้ามีลักษณะสั้นกว่าขาคู่อื่นทำหน้าที่ในการจับตัวเหยื่อ หรืออาหาร ขาคู่ที่ 2 ขาคู่กลางมีความเรียวและยาวทำหน้าที่ผลักดันให้เกิดการเคลื่อนที่ และขาคู่ที่ 3 ขาคู่หลังทำหน้าที่ในการปรับทิศทางขณะเคลื่อนที่

ปีก
---

ปีกของจิงโจ้น้ำจะอยู่บริเวณหลังของส่วนอก และบางสปีชีส์ไม่มีปีก ความยาวปีกจะต่างกันในแต่ละสปีชีส์ บริเวณที่อยู่อาศัยที่เป็นน้ำไหลจะพบจิงโจ้น้ำมีปีกที่สั้น ส่วนบริเวณที่น้ำนิ่งจะพบจิงโจ้น้ำที่มีปีกยาว

ความสามารถในการเดินบนน้ำ
------------------------

จิงโจ้น้ำอาศัยแรงตึงผิว(surface tension)ของน้ำซึ่งยึดเหนี่ยวโมเลกุลของน้ำเข้าไว้ด้วยกันเกิดความยืดหยุ่นทำให้ไม่จมน้ำ และมีขาที่ยาวมีขนขนาดเล็กปกคลุมอยู่ ขนขนาดเล็กเหล่านี้เรียกว่า ไมโครซีเต(miceosetae) ทำหน้าที่ในการกักเก็บอากาศเอาไว้ทำให้เป็นฟิล์มบางๆป้องกันไม่ให้จมน้ำ และทำให้สามารถเคลื่อนที่อยู่บนผิวน้ำได้

วัฎจักรชีวิต
------------

ตัวเต็มวัยเพศเมียจะวางไข่อยู่บนผิวน้ำ ไข่นี้จะพัฒนาไปเป็นตัวเต็มวัยโดยการเปลี่ยนแปลง 5 ระยะ ซึ่งแต่ละระยะใช้เวลาประมาณ 7-10 วัน และมีการลอกคราบ ตัวอ่อนของจิงโจ้น้ำจะมีพฤติกรรมและกินอาหารคล้ายกับตัวเต็มวัย แต่จะมีขนาดเล็กกว่า(ตัวอ่อนยาวประมาณ 1 มิลลิเมตร)มีสีซีดกว่าและไม่สามารถสืบพันธุ์ได้ จากตัวอ่อนของจิงโจ้น้ำจะใช้เวลาประมาณ 60-70 วัน ในการพัฒนาไปเป็นตัวเต็มวัย

กลุ่มของจิงโจ้น้ำกำลังกินผึ้ง

ที่อยู่อาศัย
------------

โดยทั่วไปจิงโจ้น้ำจะอาศัยอยู่บริเวณพื้นผิวน้ำนิ่ง ส่วนใหญ่อาศัยในแหล่งน้ำจืด ชอบสภาพแวดล้อมที่อุดมสมบูรณ์ไปด้วยแมลง และแพลงก์ตอน

อาหารและการหาอาหาร
------------------

จิงโจ้น้ำจะกินสัตว์ขนาดเล็ก เช่น แมงมุมและแมลงที่ตกลงบนผิวน้ำ โดยจะใช้ขาหน้าในการจับเหยื่อจากนั้นใช้ปากสำหรับเจาะดูดของเหลวจากตัวเหยื่อเป็นอาหาร

อ้างอิง
-------

1. ↑  []โลกของแมลง
2. ↑  []Bio-Gang[*ลิงก์เสีย*]
3. ↑  []เด็กวิทย์สนุกคิด
**ทิพา ปวีณาเสถียร** ชื่อเล่น **ไก่** (เกิด 4 เมษายน พ.ศ. 2512) เป็นนักธุรกิจ และนักการเมืองในสังกัดพรรคก้าวไกล และได้รับการเลือกตั้งเป็นสมาชิกสภาผู้แทนราษฎรแบบแบ่งเขต ในการเลือกตั้งทั่วไป พ.ศ. 2566 เธอเคยเป็นอดีตผู้สมัครรับการเลือกตั้งเป็นสมาชิกสภาผู้แทนราษฎรแบบแบ่งเขต ในการเลือกตั้งทั่วไป พ.ศ. 2562พรรคอนาคตใหม่

ประวัติ
-------

ทิพาสำเร็จการศึกษาระดับประถมศึกษาที่โรงเรียนอรุโณทัย มัธยมศึกษาที่โรงเรียนลำปางกัลยาณี ระดับปริญญาตรีบริหารธุรกิจบัณฑิต สาขาการจัดการและการตลาด มหาวิทยาลัยโยนก ปริญญาโท รัฐศาสตรมหาบัณฑิต มหาวิทยาลัยรามคำแหง ทั้งนี้ เธอประกอบธุรกิจโรงงานน้ำแข็ง และเคยดำรงตำแหน่งนายกสมาคมสตรีนักธุรกิจและวิชาชีพแห่งประเทศไทย จังหวัดลำปาง ปีบริหาร 2561-2563

### งานการเมือง

ทิพาลงสมัครรับเลือกตั้งครั้งแรกในปี พ.ศ. 2562 สังกัดพรรคอนาคตใหม่ โดยใช้ชื่อในการสมัครว่า "ฑิพาฎีพ์" มีคู่แข่งสำคัญคือ กิตติกร โล่ห์สุนทร จากพรรคเพื่อไทย ผลการเลือกตั้งเธอได้คะแนนเป็นอันดับ 2 อีกสี่ปีต่อมาเธอได้ลงรับสมัครเลือกตั้งในพื้นที่เดิมและแข่งกับบุคคลเดิม ซึ่งเธอได้รับการเลือกตั้ง ด้วยคะแนน 51,579 คะแนน โดยกิตติกรมีคะแนนตามมาเป็นลำดับที่สอง ด้วยคะแนนเสียง 34,747 คะแนน

#### สมาชิกสภาผู้แทนราษฎร

ทิพาเป็นสมาชิกสภาผู้แทนราษฎรมาแล้ว 1 สมัย ดังนี้

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดลำปาง สังกัดพรรคก้าวไกล

##### เครื่องราชอิสริยาภรณ์

* พ.ศ.2556  เหรียญกาชาดสมนาคุณ ชั้นที่ 2 (เงินกาไหล่ทอง)
* พ.ศ.2555  เหรียญกาชาดสมนาคุณ ชั้นที่ 3 (เงินรมดำ)

อ้างอิง
-------

1. ↑  ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบแบ่งเขตเลือกตั้ง
2. ↑  ตรงปกเป๊ะ! เทียบชัดๆ ภาพเก่า-ใหม่ "ไก่-ฑิพาฎีพ์" ผู้สมัคร ส.ส.พรรคอนาคตใหม่ ลำปาง
3. ↑  "ไก่ ฑิพาฎีพ์" เปิดการศึกษา ผู้สมัคร ส.ส. ลำปาง เห็นแบบนี้อายุ 50 แล้วนะ

แหล่งข้อมูลอื่น
---------------

* paweenasatien - ทิพา ปวีณาเสถียร ทิพา ปวีณาเสถียร ที่เฟซบุ๊ก
**สาธารณรัฐอิรัก** (อาหรับ: الجمهورية العراقية, อักษรโรมัน: *al-Jumhūrīyah al-'Irāqīyah*), หรือเป็นที่เรียกขานอีกนามหนึ่งว่า **สาธารณรัฐอิรักที่หนึ่ง**,เป็นรัฐที่ก่อตั้งขึ้นเมื่อปี พ.ศ. 2501 ภายใต้การปกครองของประธานาธิบดี มูฮัมหมัด นาจิบ อาร์-รูไบ และนายกรัฐมนตรี อับดุลกะรีม กอซิม,ขึ้นสู่อำนาจครั้งแรกผ่านการปฏิวัติ 14 กรกฎาคม ซึ่งราชวงศ์ฮัชไมต์ของราชอาณาจักรอิรักถูกโค่นล้ม ส่งผลให้ราชอาณาจักรและสหพันธรัฐอาหรับล่มสลายและก่อตั้งสาธารณรัฐอิรักขึ้น ต่อมากลุ่มชาตินิยมอาหรับเข้ายึดอำนาจและโค่นล้มกอซิมในการปฏิวัติรอมฎอนในเดือนกุมภาพันธ์ 1963 จากนั้นกลุ่มนัสเซอริสต์ก็รวมอำนาจของตนหลังจากการรัฐประหารอีกครั้งในเดือนพฤศจิกายน 1963 ยุคนั้นสิ้นสุดลงด้วยการที่พรรคบะอัธขึ้นสู่อำนาจในการทำรัฐประหารในเดือนกรกฎาคม 1968

การเปลี่ยนแปลงอาณาเขต
---------------------

อิรักได้ควบคุมดินแดนของอดีตราชอาณาจักรอิรักทั้งหมด และจอร์แดนก็กลายเป็นรัฐเอกราชอีกครั้ง

### จุดมุ่งหมายในอาณาเขต

รัฐบาลกอซิมในอิรักและผู้สนับสนุนสนับสนุนลัทธิไม่ฝักใฝ่ฝ่ายใดของชาวเคิร์ดต่อสิ่งที่พวกเขาเรียกว่า "เคอร์ดิสถานที่ผนวกเข้ากับอิหร่าน" ซึ่งหมายความว่าอิรักสนับสนุนการรวมรัฐเคอร์ดิสถานของอิหร่านเข้ากับเคอร์ดิสถานของอิรัก รัฐบาลกอซิมยื่นข้อเรียกร้องที่ไม่เปิดเผยต่อคูเซสถาน โดยอ้างสิทธิเหนือคูเวตอย่างไม่เปิดเผย ซึ่งในขณะนั้นถูกอังกฤษควบคุมจนกระทั่งได้รับเอกราชในปี 1961

เศรษฐกิจ
--------

ภายใต้ระบอบการปกครองของกอซิม รัฐบาลอิรักดำเนินการและวางแผนเกี่ยวกับเศรษฐกิจได้ส่งเสริมหลักการทางเศรษฐกิจเก้าประการ: (1) การวางแผนเศรษฐกิจทั่วทั้งเศรษฐกิจ; (2) รื้อการผูกขาดและเสริมสร้างความเข้มแข็งให้กับชนชั้นกลาง (3) ปลดปล่อยเศรษฐกิจจากจักรวรรดินิยม (4) การยกเลิกระบบการถือครองที่ดิน (5) สร้างการค้ากับทุกประเทศ (6) ความสัมพันธ์ทางเศรษฐกิจที่ใกล้ชิดกับประเทศอาหรับ (7) การขยายภาครัฐ (8) การให้กำลังใจภาคเอกชน และ (9) สร้างอัตราการเติบโตทางเศรษฐกิจที่สูงขึ้น

ธงชาติและตราแผ่นดิน
-------------------

* ธงชาติ (1958–1959)ธงชาติ (1958–1959)
* ธงชาติ (1959–1963)ธงชาติ (1959–1963)
* ธงชาติ (1963–1968)ธงชาติ (1963–1968)
* ตราแผ่นดิน (1959–1965)ตราแผ่นดิน (1959–1965)
* ตราอาร์ม (1965–1968)ตราอาร์ม (1965–1968)

อ้างอิง
-------

1. ↑  Wadie Jwaideh. The Kurdish national movement: its origins and development. Syracuse, New York, USA: Syracuse University Press, 2006. Pp. 289.
2. ↑  Helen Chapin Metz, ed. *Iraq A Country Study*. Kessinger Publishing, 2004 Pp. 65.
3. ↑  Raymond A. Hinnebusch. *The international politics of the Middle East*. Manchester, England, UK: Manchester University Press, 2003 Pp. 209.
4. ↑  Abbas Alnasrawi. "The economy of Iraq: oil, wars, destruction of development and prospects, 1950-2010", *Issue 154 of Contributions in economics and economic history*. ABC-CLIO, 2004. Pp. 37.
**รัฐบาลเป่ย์หยาง** (จีน: 北洋政府; พินอิน: *běiyáng zhèngfǔ*; อังกฤษ: Beiyang/Peiyang government) เป็นรัฐบาลของสาธารณรัฐจีน (中華民國) ซึ่งดำรงอยู่ในนครหลวงเป่ย์จิง (北京) ช่วง ค.ศ. 1912–1928

ชื่อ "เป่ย์หยาง" นั้นมาจากทัพเป่ย์หยาง (北洋軍) ของยฺเหวียน ชื่อไข่ (袁世凱) อดีตขุนศึกแห่งราชวงศ์ชิง (清朝) ที่ได้เป็นใหญ่ในทางการเมืองหลังราชวงศ์ล่มสลาย แม้รัฐธรรมนูญกำหนดให้มีรัฐบาลพลเรือน แต่รัฐบาลพลเรือนก็ปกครองประเทศแต่ในนามเท่านั้น แม่ทัพนายกองจากทัพเป่ย์หยางเป็นผู้ควบคุมและดำเนินการปกครองที่แท้จริง กระนั้น ก็ได้รับการรับรองจากนานาชาติให้เป็นรัฐบาลโดยชอบธรรมของประเทศ มีอำนาจใช้จ่ายและเรียกเก็บภาษีอากร ทั้งขอกู้ยืมเงินจากต่างชาติได้ ครั้นยฺเหวียน ชื่อไข่ สิ้นชีพลงใน ค.ศ. 1916 ทัพเป่ย์หยางก็ระส่ำระสาย เพราะแตกแยกออกเป็นหมู่เป็นเหล่าและช่วงชิงอำนาจกันเอง ต่อมาใน ค.ศ. 1917 พรรคชาตินิยม (國民黨) ของซุน ยัตเซ็น หรือซุน อี้เซียน (孫逸仙) ก็ออกหน้าคัดค้านความชอบธรรมของรัฐบาลเป่ย์หยาง จนเกิดสู้กันในการรบทางเหนือ (北伐) เมื่อช่วง ค.ศ. 1926–1928 ผลลัพธ์ คือ รัฐบาลเป่ย์หยางกับกลุ่มอื่น ๆ พ่ายแพ้ และพรรคชาตินิยม ภายใต้การนำของเจียง ไคเช็ก หรือเจี่ยง เจี้ยฉือ (蔣介石) ที่สืบทอดตำแหน่งจากซุน อี้เซียน สามารถหลอมรวมประเทศเข้าเป็นหนึ่งได้อีกครั้งใน ค.ศ. 1928 พรรคชาตินิยมเดินหน้าจัดตั้งรัฐบาลชาตินิยมของตนขึ้นที่หนานจิง (南京) ระเบียบทางการเมืองเช่นนี้ทำให้ประเทศกลายเป็นรัฐที่มีพรรคการเมืองเดียว (one-party state) แต่ภายหลังก็ได้รับการรับรองจากชาติต่าง ๆ ให้เป็นรัฐบาลโดยชอบธรรมของประเทศจีน

อ้างอิง
-------
ภูเขาน้ำแข็งเย็น
**ความเย็น**คือการมีอุณหภูมิที่มีความเกย์สูง โดยเฉพาะอย่างยิ่งในบรรยากาศ สำหรับการใช้ทั่วไป ความเย็นมักเป็นการรับรู้อัตวิสัย ("หนาว") ขอบเขตล่างของอุณหภูมิได้แก่ ศูนย์สัมบูรณ์ ซึ่งนิยามว่าเป็น 0.00 K ในมาตราเคลวิน ซึ่งเป็นมาตราอุณหภูมิอุณหพลศาสตร์สัมบูรณ์ ซึ่งตรงกับ −273.15 °C ในมาตราเซลเซียส −459.67 °F ในมาตราฟาเรนไฮต์ และ 0.00 °R ในมาตราแรงกิน

เนื่องจากอุณหภูมิสัมพันธ์กับพลังงานความร้อนที่มีอยู่ในวัตถุหรือตัวอย่างสสาร ซึ่งเป็นพลังงานจลน์ของการเคลื่อนที่แบสุ่มขององค์ประกอบอนุภาคของสสาร วัตถุจะมีพลังงานความร้อนลดลงเมื่อเย็นลงและมีพลังงานมากขึ้นเมื่อร้อนขึ้น หากสามารถทำให้ระบบเย็นจนถึงศูนย์สัมบูรณ์ การเคลื่อนที่ทั้งหมดของอนุภาคในตัวอย่างของสสารจะหยุด และจะอยู่ในภาวะพักสมบูรณ์ในสำนึกคลาสสสิกนี้ ซึ่งจะเรียกได้ว่า วัตถุนั้นมีพลังงานความร้อนเป็นศูนย์ ทว่า ในทางจุลภาคในคำอธิบายของกลศาสตร์ควอนตัม สสารจะยังมีพลังงานจุดศูนย์แม้อยู่ที่ศูนย์สัมบูรณฺ เพราะหลักความไม่แน่นอน

อ้างอิง
-------

1. ↑  Hansen, James E. "GISS Surface Temperature Analysis (GISTEMP)". *National Aeronautic and Space Administration*. Goddard Institute for Space Studies. เก็บจากแหล่งเดิมเมื่อ 21 กุมภาพันธ์ 2016. สืบค้นเมื่อ 22 กุมภาพันธ์ 2016.
**บรรษัทเมจิแดรีส์** (อังกฤษ: Meiji Dairies Corporation; ญี่ปุ่น: 明治乳業株式会社) เป็นบริษัทอาหารญี่ปุ่น เปลี่ยนชื่อเป็น **บริษัทเมจิ จำกัด** (อังกฤษ: Meiji Co. Ltd.; ญี่ปุ่น: 株式会社明治) เมื่อวันที่ 31 มีนาคม ค.ศ. 2011

บริษัทนี้เป็นบริษัทอุตสาหกรรมนมรายใหญ่ ก่อตั้งขึ้นใน ค.ศ. 1917 นอกจากผลิตภัณฑ์จากนมโคอย่างเช่นนม ไอศกรีม และชีสแล้ว สินค้าแถวหน้าของบริษัทนี้ยังได้แก่เครื่องดื่มเกลือแร่ พิซซ่า ช็อกโกแลตแท่ง และอาหารเสริมอย่างโทโรเมกุซึ่งได้รับการพรรณนาว่าเป็นอาหารแบบหนืด (food viscosity) อนึ่ง บริษัทนี้ยังร่วมทุนในประเทศไทยกับเครือเจริญโภคภัณฑ์ (ซีพี) เพื่อทำการตลาดด้านผลิตภัณฑ์จากนมในชื่อว่า **ซีพี-เมจิ**

วันที่ 1 เมษายน ค.ศ. 2009 เมจิเซกะและเมจิแดรีส์ก่อตั้งบริษัทผู้ถือหุ้นใหญ่นามว่า เมจิโฮลดิงส์ ซึ่งมีหุ้นอยู่ในดัชนีนิกเก 225 สองปีให้หลังในวันเดียวกัน เมจิแดรีส์เข้าถือครองกิจการอาหารและการดูแลสุขภาพของเมจิเซกะ จึงกลายเป็นบริษัทอาหารซึ่งมีชื่อตามกฎหมายว่า บริษัทเมจิ จำกัด

วันที่ 6 ธันวาคม ค.ศ. 2011 มีการพบกัมมันตภาพรังสีซีเซียมในอาหารทารกของบริษัทเมจิ โดยมีระดับการปนเปื้อนต่ำกว่าขอบเขตที่รัฐบาลญี่ปุ่นอนุญาตไว้ คือ 200 เบกเคอเรลต่อกิโลกรัม แต่สูงกว่าขอบเขตที่นำมาใช้บังคับหลังเหตุการณ์ภัยพิบัติเชียร์โนบีลถึง 50 เบกเคอเรล บริษัทอ้างว่า นมสำหรับทารกนั้น "อยู่ในขอบเขตปลอดภัย" และ "ไม่เสี่ยงต่อสุขภาพ" แต่ข้ออ้างดังกล่าวเป็นที่โต้แย้ง เพราะน่าจะมีทารกจำนวนมากได้รับกัมมันตภาพรังสีภายในเนื่องจากบริโภคนมปนเปื้อน และทารกเหล่านี้เป็นไปได้ว่าจะประสบกับกัมมันตภาพรังสีจากภายนอกที่แผ่ออกมาในเหตุการณ์เดือนมีนาคมของปีนั้นอยู่ก่อนแล้ว บริษัทเมจิสมัครใจเรียกนม 400,000 กระป๋องคืน พลเมืองกลุ่มหนึ่งในนครนิฮงมัตสึ จังหวัดฟูกูชิมะ ค้นพบการปนเปื้อนรังสีครั้งนี้มาอย่างน้อยตั้งแต่เดือนพฤศจิกายนของปีนั้นแล้ว แต่บริษัทเมจิเห็นว่า ไม่สามารถดำเนินการในทันทีที่ทราบเรื่องได้

อ้างอิง
-------

1. ↑  "Cesium in Baby Milk Powder Shows Nuclear Risk for Japan Food". Bloomberg. สืบค้นเมื่อ December 12, 2011.
**การบำบัดพฤติกรรม อารมณ์ และความคิด**
(อังกฤษ: Cognitive emotional behavioral therapy ตัวย่อ **CEBT**)
เป็นการบำบัดโดยการปรับเปลี่ยนความคิดและพฤติกรรม (CBT) แบบยาวมีจุดมุ่งหมายเพื่อช่วยบุคคลให้ประเมินเหตุของความทุกข์ทางอารมณ์ของตน และดังนั้นช่วยลดการรับมือปัญหาแบบใช้ไม่ได้ (dysfunctional coping) รวมทั้งพฤติกรรมการรับประทานแบบกินดะ กินแล้วอาเจียน การจำกัดอาหาร และการใช้สารเสพติด
การแทรกแซงโดยจิตบำบัดวิธีนี้สืบมาจากแบบจำลองและเทคนิคต่าง ๆ มากมายรวมทั้งพฤติกรรมบำบัดวิภาษวิธี (DBT) การเจริญสติ (mindfulness meditation) และการบำบัดด้วยการยอมรับและการให้สัญญา (ACT) และการฝึกประสบการณ์แบบต่าง ๆ

CEBT ใช้โดยหลักกับบุคคลที่ผิดปกติในการรับประทาน (eating disorder) โดยให้เป็นการบำบัดทางเลือกเมื่อ CBT ธรรมดาไม่ประสบผลในการทุเลาอาการ
ผลงานวิจัยแสดงว่า CEBT อาจช่วยลดการรับประทานตามอารมณ์ ความซึมเศร้า ความวิตกกังวล และช่วยเพิ่มความนับถือตน/ความภูมิใจในตน (self-esteem)
เป็นวิธีการที่นักจิตวิทยาชาวอังกฤษ ดร. เอ็มมา เกรย์ พัฒนาขึ้นในปี 2549
องค์ประกอบสำคัญรวมทั้งการให้การศึกษาทางจิตวิทยา
เทคนิคที่ช่วยเพิ่มความสำนึกทางอารมณ์กับเพิ่มแรงบันดาลใจเพื่อเปลี่ยนตัวเอง
และกลยุทธ์ในการเปลี่ยนความเชื่อเกี่ยวกับประสบการณ์และการแสดงออกทางอารมณ์
แม้ว่า CEBT เบื้องต้นจะพัฒนาเพื่อช่วยบุคคลที่ผิดปกติทางการรับประทาน โปรแกรมมีประสิทธิผลช่วยให้เข้าใจและบริหารอารมณ์ของตนได้ดีขึ้น นักจิตวิทยาจึงได้ใช้เป็นการรักษาเตรียมตัว (pretreatment) เพื่อเตรียมคนไข้ในกระบวนการรักษาปัญหาต่าง ๆ รวมทั้งความวิตกกังวล ความซึมเศร้า โรคย้ำคิดย้ำทำ (OCD) และความผิดปกติที่เกิดหลังความเครียดที่สะเทือนใจ (PTSD) ซึ่งบ่อยครั้งสร้างปัญหาทางอารมณ์

เชิงอรรถและอ้างอิง
------------------

1. ↑  Slyter, Marty (2012). "Treating eating disorders with the buddhist tradition of mindfulness" (PDF). *American Counselling Association: Ideas and Research You Can Use*. **32** (1). คลังข้อมูลเก่าเก็บจากแหล่งเดิม (PDF)เมื่อ 2016-07-05. สืบค้นเมื่อ 2016-08-16.
2. ↑  Campbell, Holly (2012). "Managing emotional eating". *Mental Health Practice*. **8** (15). สืบค้นเมื่อ 2013-02-22.
3. ↑  Corstorphine, Emma (2006). "Cognitive Emotional Behavioural Therapy for the eating disorders; working with beliefs about emotions". *European Eating Disorders Review*. **14** (6): 448–461. doi:10.1002/erv.747.

แหล่งข้อมูลอื่น
---------------

* Corstorphine, E. (2006) Cognitive-emotional-behavioural therapy for the eating disorders: Working with beliefs about emotions. European Eating Disorders Research, 14, 448-461.
* Corstorphine (2008). Modifying cognitive behavioural therapy for the treatment of eating disorders - using schema modes to work with emotions. In J. Buckroyd (Ed.) Psychological responses to treatment in eating disorders and obesity. Wiley
**กาสิโนกอนสตันซา** (โรมาเนีย: *Cazinoul din Constanța*) เป็นกาสิโนที่ยกเลิกกิจการไปแล้ว ตั้งอยู่ในกอนสตันซา ประเทศโรมาเนีย ปัจจุบันได้รับการคุ้มครองโดยกระทรวงวัฒนธรรมและศาสนวัตถุแห่งชาติให้เป็นอนุสรณ์สถานทางประวัติศาสตร์สำคัญของชาติ กาสิโนตั้งอยูที่ริมทะเลดำ ในย่านเก่าแก่ *Peninsulă* ของเมืองกอนสตันซา อาคารหลังปัจจุบันสร้างขึ้นด้วยสถาปัตยกรรมแบบอาร์ตนูโวและได้รับการยอมรับให้เป็นสัญลักษณ์สำคัญของเมืองกอนสตันซา ผลงานออกแบบโดยสถาปนิก Daniel Renard และเปิดใช้งานในปี 1910 กาสิโนเปิดให้บริการเป็นแหล่งการพนันเป็นเวลา 38 ปี และผ่านสงครามโลกทั้งสองครั้ง ในสงครามโลกครั้งที่หนึ่ง ถูกโจมตีด้วยระเบิดเยอรมันและบัลกาเรีย และถูกทำลายในสงครามโลกครั้งที่สอง ต่อมาในปี 1948 ได้ถูกเปลี่ยนการใช้งานเป็นศูนย์ชุมชน และในปี 1960 ถูกส่งมอบให้กับสำนักการท่องเที่ยวแห่งชาติ และถูกเปลี่ยนการใช้งานเป็นภัตตาคาร มีการซ่อมแซมอาคารครั้งใหญ่ในปี 1986–1988 และถูกทิ้งร้างเรื่อยมาจนกระทั่งปี 2019 ที่ซึ่งอาคารอยู่ภายใต้การปรับปรุงใหญ่อีกครั้ง

อ้างอิง
-------

1. ↑  (ในภาษาโรมาเนีย) Lista Monumentelor Istorice 2010: Județul Constanța เก็บถาวร 2019-03-26 ที่ เวย์แบ็กแมชชีน
2. ↑  Leşcu, Christine (15 August 2020). "The Casino in Constanta". Radio Romania International. สืบค้นเมื่อ 16 November 2020.
3. 1 2  (ในภาษาโรมาเนีย) Mariana Iancu, "Casino Slots Theory", *Adevărul*, March 16, 2015

วิกิมีเดียคอมมอนส์มีสื่อที่เกี่ยวข้องกับ **กาสิโนกอนสตันซา**

44°10′14″N 28°39′49″E﻿ / ﻿44.1705°N 28.6635°E﻿ / 44.1705; 28.6635
**นพดล มงคลพันธ์** (ชื่อเล่น *แดง*) หรือรู้จักกันในชื่อ แดงซ่า เป็นอดีตนักแสดง,ผู้กำกับและผู้อำนวยการสร้างละครโทรทัศน์ชาวไทย

ประวัติ
-------

**นพดล** หรือแดง อดีตนักแสดงและผู้กำกับละครชาวไทย มีชื่อสกุลจริงตั้งแต่แรกเกิดว่า นพดล ห้วยทิพย์ เกิดเมื่อวันที่ 25 มกราคม พ.ศ.2497 เป็นชาวอำเภอหาดใหญ่ จังหวัดสงขลาโดยกำเนิด มีพี่น้องทั้งหมด 5 คนแดงเป็นคนที่ 2 คนในครอบครัวมักจะเรียกว่า *ม่วย* เพราะตอนเด็กเป็นคนผิวขาวแก้มแดงคล้ายเด็กผู้หญิงและไม่ซน เริ่มเข้ารับการศึกษาที่ **โรงเรียนดรุณศึกษา** อำเภอหาดใหญ่จากนั้นย้ายไปศึกษาต่อที่ **โรงเรียนหาดใหญ่วิทยาลัย**และจบมหาวิทยาลัยรามคำแหง

เริ่มเข้าสู่วงการบันเทิงโดยรับบทพระเอกร่วมกับ ต่อลาภ กำพุสิริ ในภาพยนตร์เรื่อง ทะเลฤๅอิ่ม พ.ศ.2519 เป็นภาพยนตร์ใน พระเจ้าวรวงศ์เธอ พระองค์เจ้าภาณุพันธุ์ยุคล ชื่อ *แดงซ่า* มาจากภาพยนตร์เรื่อง **ทองพูน โคกโพ ราษฎรเต็มขั้น** พ.ศ.2520 
ต่อมาทำเบื้องหลังและเป็นผู้กำกับละครในเครือบริษัท **กันตนา** และในเครือบริษัท อาร์เอส จำกัด (มหาชน) รวมถึงเป็นผู้บริหารบริษัท เรด ดราม่า จำกัด อีกด้วย

นพดล เสียชีวิตเมื่อวันที่ 18 กันยายน พ.ศ.2549 ที่โรงพยาบาลพระราม 9 จากโรคหอบหืด สิริอายุ 52 ปี และมีพระราชทานเพลิงศพ ณ วัดพระศรีมหาธาตุบางเขน มีดารานักแสดงมาร่วมงานมากมาย

ผลงานละครโทรทัศน์
-----------------

* ซีอุย (ละครโทรทัศน์) 2527 ช่อง 5
* ตี๋ใหญ่ 2528 ช่อง 5
* สารวัตรเถื่อน 2530 ช่อง 7

ผลงานภาพยนตร์
-------------

* ทะเลฤๅอิ่ม 2519
* ทองพูน โคกโพ ราษฎรเต็มขั้น 2520
* ล่า 2520
* แสนแสบ 2521
* สัญชาตญาณโหด 2522
* ถ้าเธอยังมีรัก 2524

ผู้กำกับและผู้สร้าง
-------------------

* จ้าวพ่อกรรมกร 2532 ช่อง 7
* สุสานคนเป็น 2534 ช่อง 7
* หมาดำ 2535-2536 ช่อง 5
* หักลิ้นช้าง 2539 ช่อง 7
* นายขนมต้ม 2539 ช่อง 7
* ชุมทางเขาชุมทอง 2540 ช่อง 5
* ตี๋ใหญ่ 2542 ช่อง 3
* พริกกับเกลือ 2543 ช่อง 3
* ทองพูน โคกโพ ราษฎรเต็มขั้น 2544 ช่อง 3
* พุทธานุภาพ 2546 ช่อง 3
* โจรปล้นใจ 2546 ช่อง 7
* คู่กรรม 2 2547 ช่อง 3
* รักของนายดอกไม้ 2548 ช่อง 3
* หักเหลี่ยมรัก 2548 ช่อง 7 (ผู้อำนวยการสร้าง)
* พี่ชาย 2549 ช่อง 3
* ดวงใจปาฏิหาริย์ 2549 ช่อง 7

อ้างอิง
-------

1. ↑  นพดล มงคลพันธ์
2. ↑  สลด-´แดงซ่า´ผู้กํากับดังตาย
3. ↑  แดงซ่าเสียชีวิต
**เอฟซีเอนเตอร์เทนเมนต์** ( ฮันกึล : FNC 엔터테인먼트 ; ย่อมาจาก "fish and cake") เป็น บริษัท บันเทิงของเกาหลีใต้ก่อตั้งขึ้นในปี พ.ศ. 2549 โดยนักร้องและโปรดิวเซอร์ของเกาหลีใต้ ฮัน ซอง-โฮ ดำเนินงานเป็นค่ายเพลงที่มีความสามารถ บริษัท ผลิตเพลง บริษัท จัดการเหตุการณ์ และบริษัทผลิตคอนเสิร์ต และสำนักพิมพ์เพลง ก่อนหน้านี้ค่ายเพลงดังกล่าวมีชื่อว่า เอฟเอ็นซี มิวสิค ซึ่งเป็นผู้จัดการนักดนตรี และต่อมาได้เปลี่ยนชื่อเป็น เอฟเอ็นซี เอนเตอร์เทนเมนต์ ในปี พ.ศ. 2555 และเริ่มขยายขอบเขตความบันเทิงทางธุรกิจได้ตั้งแต่เดือนมกราคม พ.ศ. 2555 อยู่ในสำนักงานของ บริษัทของตัวเองในย่านชองดัมดง

ชื่อนี้ตั้งอยู่บนความมหัศจรรย์ของการเลี้ยงฝูงชนโดยใช้ five loaves and the two fish นี่เป็นเพราะฮันซองโฮเป็นคริสเตียนที่เคร่งศาสนาเขาใช้ชื่อเพื่อหวังปาฏิหาริย์ที่เกิดขึ้นกับบริษัท

บริษัทนี้เป็นที่ตั้งของศิลปินเคป๊อปที่มีชื่อเสียง เช่น เอฟ.ที. ไอส์แลนด์ , ซีเอ็นบลู , เอโอเอ , เอ็น.ฟลายอิง , เอสเอฟไนน์ , เชอร์รีบุลเลต และ InnoVator นอกจากนี้ยังเป็นผู้ให้ความบันเทิงหลายแห่งรวมถึง ยู แจ-ซ็อก , จอง ฮยองดน , อีกุกจู , อีเซยอง , มุน เซ-ยุน , โนฮงชอล , ซง อึน-หยี , คิม ยง-แมน , มุน จี-เอ , โจ อู-จอง และจำนวนนักแสดงรวมทั้ง จองแฮอิน , ช็อง จิน-ย็อง , ช็อง อู , อี ดง-ก็อน , พัก กวัง-ฮยอน , ซองฮยอก , ยุน จิน-ซอ , คิมวอนฮี , คิม ย็อน-ซอ

ศิลปิน
------

### นักร้อง

#### เดี่ยว

* จูเนียล

* ฮง-กี (เอฟ.ที. ไอส์แลนด์)
* ยง-ฮวา (ซีเอ็นบลู)
* จีมิน (เอโอเอ)
* จง-ฮย็อน (ซีเอ็นบลู)
* Innovator

#### กลุ่ม

* เอฟ.ที. ไอส์แลนด์
* ซีเอ็นบลู
* เอโอเอ
* เอ็น.ฟลายอิง
* เอสเอฟไนน์
* เชอร์รีบุลเลต
* พีวอนฮาโมนี

#### ยูนิตย่อย & โปรเจกต์กลุ่ม

* เอฟ.ที. ทริเปิล
* เอโอเอ แบล็ก
* เอโอเอ ครีม
* โรแมนติก เจ
* Two Song Place
* JNJ

อ้างอิง
-------

1. ↑
**เป็ดก่า** (อังกฤษ: White-winged duck, White-winged wood duck; ชื่อวิทยาศาสตร์: *Asarcornis scutulata*) เป็นสัตว์ปีกชนิดหนึ่ง จำพวกเป็ด อยู่ในวงศ์นกเป็ดน้ำ (Anatidae) จัดเป็นเพียงชนิดเดียวเท่านั้นที่อยู่ในสกุล *Asarcornis*

จัดเป็นเป็ดขนาดใหญ่ชนิดหนึ่ง มีลักษณะเด่นคือ หัวและลำคอตอนบนสีขาว มีจุดกระดำกระด่างสีดำ โดยทั่วไปสีของลำตัวจะเป็นสีน้ำตาลเหลือบเขียว มีขนเป็นปื้นขาวตรงหัวไหล่เป็นลักษณะเด่น มีรูปร่างเทอะทะ ปีกกว้าง ขาสั้น เพศผู้มีม่านตาสีสดใสเป็นสีเหลืองส้ม ในขณะที่เพศเมียมีม่านตาสีน้ำตาลเข้ม จะงอยปากสีเหลืองเข้มหรือสีส้ม มีประดำเป็นหย่อม ๆ เพศผู้ในฤดูผสมพันธุ์โคนปากจะพองโต เพศผู้มีขนาดใหญ่กว่าเพศเมีย น้ำหนักโดยเฉลี่ยเพศผู้ประมาณ 2,945-3,855 กรัม ขณะที่เพศเมีย 1,925-3,050 กรัม

พบกระจายพันธุ์ตั้งแต่ประเทศอินเดีย, บังกลาเทศ, เนปาล, พม่า, ไทย จนถึงหลาย ๆ ประเทศในภูมิภาคเอเชียตะวันออกเฉียงใต้ สำหรับในประเทศไทยถือเป็นนกในวงศ์ Anatidae ชนิดที่มีขนาดใหญ่ที่สุด 

เป็ดก่า มีอุปนิสัยแปลกไปจากนกชนิดอื่นในวงศ์เดียวกัน โดยมักจะอาศัยอยู่ในป่าดิบทึบ และพบได้จนถึงในพื้นที่ ๆ มีความสูงถึง 5,000 ฟุตจากระดับน้ำทะเล ออกหากินในเวลากลางคืนและกลับสู่ถิ่นที่อยู่ในเวลารุ่งเช้า โดยมักจะจับกิ่งไม้สูง ๆ ใช้เป็นที่หลับนอน มักจับคู่เป็นกลุ่มเล็ก ๆ 5-6 ตัวในแหล่งน้ำที่สงบ ปราศจากการรบกวน แม้จะมีรูปร่างเทอะทะแต่ก็สามารถบินได้ดี และบินหลบหลีกต้นไม้ต่าง ๆ ในป่าดิบได้เป็นอย่างดี

ในฤดูผสมพันธุ์ เป็ดก่าจะส่งเสียงร้องขณะบิน การจับคู่ผสมพันธุ์อาจเป็นในรูปแบบผัวเดียวเมียเดียว แต่ยังไม่เป็นที่ยืนยัน วางไข่ครั้งละ 6-13 ฟอง สีของไข่เป็นสีเหลืองอมเขียว มักทำรังตามโพรง เพศเมียเท่านั้นที่กกฟักไข่ ระยะเวลาฟักประมาณ 33-35 วัน ขณะฟักไข่หรือเลี้ยงลูกอ่อนเพศผู้จะอยู่พัวพันเพียงห่าง ๆ เท่านั้น

เป็ดก่า ถือเป็นเป็ดป่าที่หายากและเพาะขยายพันธุ์ได้ยากชนิดหนึ่ง มีการขยายพันธุ์ได้ด้วยฝีมือมนุษย์เพื่อการอนุรักษ์ ได้แค่ไม่กี่ครั้ง และถือเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 

เป็ดก่า จัดแสดง ณ สวนสัตว์นครราชสีมา ในปี พ.ศ.2562

อ้างอิง
-------

1. ↑  BirdLife International (2008). "Cairina scutulata". *IUCN Red List of Threatened Species. Version 2010.4*. สืบค้นเมื่อ 9 November 2010.
2. ↑  จาก itis.gov (อังกฤษ)
3. ↑  เป็ดก่า ตามพจนานุกรมฉบับราชบัณฑิตยสถาน พ.ศ. 2542
4. ↑  เป็ดก่า
5. ↑  เป็ดก่า

วิกิมีเดียคอมมอนส์มีสื่อที่เกี่ยวข้องกับ ***Asarcornis scutulata***

แหล่งข้อมูลอื่น
---------------

 ข้อมูลที่เกี่ยวข้องกับ Asarcornis scutulata ที่วิกิสปีชีส์

* ข้อมูลภาษาอังกฤษ (อังกฤษ)
วิดีโอเกมแพลตฟอร์มแนวเมทรอยด์วาเนีย

***กัวกาเมเลเอ! 2*** (สเปน: *Guacamelee! 2*) เป็นวิดีโอเกมแพลตฟอร์มแนวเมทรอยด์วาเนียที่ได้รับการพัฒนาและเผยแพร่โดยดริงก์บอกซ์สตูดิโอส์ ซึ่งเป็นภาคต่อของ*กัวกาเมเลเอ!* เกมดังกล่าวได้รับการเปิดตัวสำหรับไมโครซอฟท์ วินโดวส์ และเพลย์สเตชัน 4 ในเดือนสิงหาคม ค.ศ. 2018 ในขณะที่เวอร์ชันนินเท็นโด สวิตช์ ได้รับการเปิดตัวในวันที่ 10 ธันวาคม ค.ศ. 2018 ส่วนเวอร์ชันเอกซ์บอกซ์วันได้รับการเปิดตัวเมื่อวันที่ 18 มกราคม ค.ศ. 2019 โดยเกมนี้ได้รับคำวิจารณ์โดยทั่วไปในเชิงบวกเมื่อเปิดตัว

รูปแบบการเล่น
-------------

*กัวกาเมเลเอ! 2* เป็นเกมแพลตฟอร์มแนวเมทรอยด์วาเนีย ที่ผู้เล่นต้องควบคุมฆวน อากัวกาเต ซึ่งเป็นลูชาดอร์ที่ต่อสู้ด้วยการต่อย, เตะ และใช้วิชามวยปล้ำ ตลอดเส้นทางของเกม ฆวนได้รับอำนาจนานัปการอีกครั้งจากเกมภาคก่อน ซึ่งมีทั้งการต่อสู้และการใช้ประโยชน์การเคลื่อนไหว - ตัวอย่างเช่น รูสเตอร์อัปเปอร์คัต ซึ่งให้ความคล่องตัวในแนวตั้งในขณะที่ยังโจมตีศัตรูเหนือศีรษะและทำลายสิ่งกีดขวางที่มีสีเหมือนกัน นอกจากนี้เขายังเรียนรู้เทคนิคใหม่ ๆ จากการทำสิ่งท้าทายให้สำเร็จโดยผู้ฝึกสอนที่พบทั่วโลก เช่น การโจมตีที่สร้างความเสียหายมากขึ้น หรือการเพิ่มพลังชีวิต การเปลี่ยนแปลงที่รุนแรงที่สุดคือการเปลี่ยนร่างเป็นไก่ - ในขณะที่ในเกมภาคก่อนเป็นเพียงการสำรวจเส้นทางเล็ก ๆ แต่ภาคนี้มันมีชุดการต่อสู้ทั้งหมดของมันเองพร้อมท่าพิเศษที่ไม่เหมือนใคร นอกจากนี้ยังมีห้องท้าทายสำหรับผู้เล่นในการสำรวจ เกมนี้สามารถเล่นแบบเดี่ยวหรือร่วมมือกับผู้เล่นอีกสามคน อีกทั้งมีประเภทศัตรู, ความสามารถมากขึ้น และแผนที่ขนาดใหญ่กว่าเมื่อเทียบกับภาคก่อน

การตอบรับ
---------

| การตอบรับ |
| --- |
|  |

เกมดังกล่าวได้รับความนิยมจากนักวิจารณ์ตามตัวรวบรวมบทวิจารณ์ของเว็บไซต์เมทาคริติก

เกมได้รับการเสนอชื่อเข้าชิงรางวัล "การออกแบบการควบคุม 2 มิติหรือ 3 มิติจำกัด" และ "เกมแฟรนไชส์แอ็คชัน" จากสถาบันการศึกษาแห่งชาติของผู้วิจารณ์การค้าวิดีโอเกม

อ้างอิง
-------

1. ↑  Corriveau, Gary (July 24, 2018). "Guacamelee! 2 Brings Pollo Power to PS4 August 21". *PlayStation Blog*. สืบค้นเมื่อ September 16, 2018.
2. ↑  Tach, Dave (August 21, 2018). "Guacamelee 2 tips guide, from its creators at Drinkbox". *Polygon*. สืบค้นเมื่อ September 16, 2018.
3. ↑  Makedonski, Brett (July 24, 2018). "Guacamelee 2 flies the coop on August 21". *Destructoid*. คลังข้อมูลเก่าเก็บจากแหล่งเดิมเมื่อ 2018-08-08. สืบค้นเมื่อ September 16, 2018.
4. 1 2  "Guacamelee! 2 for PC Reviews". *Metacritic*. CBS Interactive. คลังข้อมูลเก่าเก็บจากแหล่งเดิมเมื่อ 2020-06-10. สืบค้นเมื่อ November 9, 2018.
5. 1 2  "Guacamelee! 2 for PlayStation 4 Reviews". *Metacritic*. CBS Interactive. คลังข้อมูลเก่าเก็บจากแหล่งเดิมเมื่อ 2019-07-02. สืบค้นเมื่อ November 9, 2018.
6. ↑  "Guacamelee! 2 for Switch Reviews". *Metacritic*. CBS Interactive. คลังข้อมูลเก่าเก็บจากแหล่งเดิมเมื่อ 2020-05-13. สืบค้นเมื่อ May 19, 2019.
7. ↑  "Guacamelee! 2 for Xbox One Reviews". *Metacritic*. CBS Interactive. คลังข้อมูลเก่าเก็บจากแหล่งเดิมเมื่อ 2019-09-20. สืบค้นเมื่อ May 19, 2019.
8. ↑  "Nominee List for 2018". *National Academy of Video Game Trade Reviewers*. February 11, 2019. คลังข้อมูลเก่าเก็บจากแหล่งเดิมเมื่อ 2019-02-13. สืบค้นเมื่อ February 14, 2019.

แหล่งข้อมูลอื่น
---------------

* เว็บไซต์ทางการ
**พระองค์เจ้านโรดม นรินทเดช** (Norodom Norindeth) เป็นเชื้อพระวงศ์ในสายสกุลนโรดมของกัมพูชา และเป็นนักการเมืองระหว่าง พ.ศ. 2483 – 2503 เป็นผู้ก่อตั้งพรรคเสรีภาพที่เป็นพรรคการเมืองพรรคแรกในกัมพูชา

พระองค์มจะ นโรดม นรินทเดช ประสูติเมื่อ พ.ศ. 2449 เป็นพระโอรสของพระองค์เจ้านโรดม สัตถาวงศ์ ประสูติแต่พระองค์เจ้าสีสุวัตถิ์ ปิ่นดาราสุทธาเรศ และเป็นพระราชนัดดาของพระบาทสมเด็จพระนโรดม พรหมบริรักษ์ กษัตริย์กัมพูชา สำเร็จการศึกษาจากมหาวิทยาลัยปารีส หลังจากที่พระบาทสมเด็จพระสีสุวัตถิ์ มุนีวงศ์ เสด็จสวรรคตเมื่อ พ.ศ. 2484 พระองค์มจะ นโรดม นรินทเดช ได้เป็นหนึ่งในตัวเลือกในการขึ้นครองราชสมบัติ เช่นเดียวกับสมเด็จกรมพระสีสุวัตถิ์ มุนีเรศ และพระบาทสมเด็จพระนโรดม สุรามฤต แต่ในที่สุด ฝรั่งเศสเลือกนักองค์ราชวงศ์ นโรดม สีหนุ ซึ่งมีพระชนมายุ 19 พรรษาเป็นกษัตริย์ โดยพระองค์มจะ นโรดม นรินทเดช เป็นสมาชิกของคณะผู้สำเร็จราชการแผ่นดิน

ใน พ.ศ. 2489 พระองค์มจะ นโรดม นรินทเดช ได้ก่อตั้งพรรคเสรีภาพหรือชื่อเดิมคือพรรครัฐธรรมนูญซึ่งถือเป็นพรรคการเมืองพรรคแรกของกัมพูชา พรรคนี้นิยมฝรั่งเศส และสนับสนุนการปกครองตัวเองโดยยังคงมีความสัมพันธ์ที่ดีกับฝรั่งเศส พระองค์ได้รับการสนับสนุนจากกลุ่มชนชั้นสูง กลุ่มต่อต้านคอมมิวนิสต์ และชนกลุ่มน้อยชาวจาม นโยบายของพรรคตรงข้ามกับพรรคประชาธิปไตยของนักองค์มจะ สีสุวัตถิ์ ยุทธวงศ์ และเอียว โกเอียส ซึ่งเป็นพรรคที่ได้รับการสนับสนุนจากกลุ่มหัวรุนแรงและเรียกร้องเอกราช ทำให้พรรคเสรีภาพได้รับการสนับสนุนจากฝรั่งเศสที่ต้องการคงอำนาจของตนไว้ในกัมพูชา พรรคประชาธิปไตยประสบความสำเร็จในการเลือกตั้งครั้งแรกและได้รับความนิยมไปทั่วประเทศ จนกระทั่งเอียว โกเอียส ถูกลอบสังหารใน พ.ศ. 2493 และมีผู้ตั้งข้อสงสัยมายังพรรคเสรีภาพของพระองค์มจะ นโรดม นรินทเดชทำให้พระองค์ต้องลี้ภัยไปปารีส เพราะมีหลักฐานว่าพระองค์มีความเกี่ยวข้องกับผู้ร้าย. พรรคเสรีภาพมีอำนาจในสภาระยะหนึ่งเพราะความปั่นป่วนภายในพรรคประชาธิปไตย

พระองค์มจะ นโรดม นรินทเดช กลับสู่กัมพูชาใน พ.ศ. 2494 พระองค์ออกจากพรรคเสรีภาพมาเข้าร่วมกับพรรคสังคมของพระนโรดม สีหนุ ที่ก่อตั้งเมื่อ พ.ศ. 2498 หลังจากนั้น ได้เป็นตัวแทนถาวรของกัมพูชาในยูเนสโก และได้เป็นเอกอัครราชทูตระจำยูโกสลาเวีย (พ.ศ. 2504 – 2506) และพม่า (พ.ศ. 2507 – 2510) หลังจากเขมรแดงยึดกรุงพนมเปญได้ พระองค์เป็นหนึ่งในเชื้อพระวงศ์ที่ถูกเขมรแดงสังหาร

อ้างอิง
-------

1. 1 2  Corfield, J. *The History of Cambodia*, ABC-CLIO, 2009, p.42
2. ↑  Corfield, J. *Khmers Stand Up! A history of the Cambodian government*, Monash University, 1994, p.6
3. ↑  Kiernan, B. *How Pol Pot Came to Power*, Yale UP, 2004, p.72
4. ↑  Corfield, 1994, p.13
5. ↑  UNESCO and Cambodia
6. ↑  Corfield, J. and Summers, L. *Historical Dictionary of Cambodia*, Scarecrow Press, 1996
**วัดช่างฆ้อง** เป็นวัดราษฎร์สังกัดคณะสงฆ์มหานิกาย ตั้งอยู่ที่ถนนลอยเคราะห์ ติดกับถนนกำแพงดิน ในตำบลช้างคลาน อำเภอเมืองเชียงใหม่ จังหวัดเชียงใหม่

หอไตร
วัดช่างฆ้อง เดิมชื่อ **วัดศรีพูนโต** สร้างเมื่อ พ.ศ. 1900 คงร้างไป จนเมื่อชาวบ้านช่างฆ้องที่อพยพมาจากเชียงแสนราวต้นรัตนโกสินทร์เป็นผู้สร้างวัดขึ้นใหม่ จึงได้นามวัดตามอาชีพของชาวบ้านแถบนี้ แต่เมื่อมีการตัดถนนและมีผู้มาสร้างบ้านเรือนขึ้นภายในพื้นที่วัด ทำให้เจดีย์และอุโบสถกลายเป็นส่วนนอกวัดถูกปล่อยทิ้งให้รกร้างและทรุดโทรมลง 

อาคารเสนาสนะภายในวัดได้แก่ วิหารศิลปะล้านนา หลังคาซ้อนชั้นหลายชั้น หน้าบันทำลวดลายเป็นรูปช้างสามเศียร ตรงกลางมีลวดลายเทวดาและลายพรรณพฤกษา ภายในวิหารมีภาพจิตรกรรมฝีมือช่างพื้นบ้านเขียน เรื่องพระเจ้าสิบชาติ หอไตรสร้างเมื่อ พ.ศ. 2446 เป็นอาคารสองชั้นก่ออิฐฉาบปูน เป็นอาคารที่มีโครงสร้าง แบบอิทธิพลจีน ประดับตกแต่งด้วยลวดลายปูนปั้น และไม้แกะสลักฉลุลาย ฝีมือช่างพื้นมืองศิลปสถาปัตยกรรมแบบล้านนาผสมพม่า มีภาพจิตรกรรมฝาผนัง บริเวณระเบียงชั้นสองของอาคาร เขียนเรื่องปัญญาสชาดก ตอนเจ้าสุวัตรกับบางบัวคำ 

เจดีย์ทรงปราสาทที่สร้างพร้อมกับการสร้างวัด เป็นเจดีย์ทรงกลมแบบพื้นเมืองล้านนา ฐานล่างเป็นฐานเขียงเรียบถัดขึ้นไป เป็นฐานสี่เหลี่ยมย่อมุม มาลัยเถาเป็นเหลี่ยม องค์ระฆังกลมส่วนยอดมีฉัตร มุมทั้งสี่ของเจดีย์มีสิงห์ปูนปั้นแบบพม่า ปัจจุบันเจดีย์อยู่ภายนอกบริเวณวัด

อ้างอิง
-------

1. ↑  "วัดช่างฆ้อง". การท่องเที่ยวแห่งประเทศไทย (ททท.).
2. ↑  "วัดช่างฆ้อง". สำนักงานวัฒนธรรมจังหวัดเชียงใหม่. คลังข้อมูลเก่าเก็บจากแหล่งเดิมเมื่อ 2021-11-12. สืบค้นเมื่อ 2021-11-12.
3. ↑  "วัดช่างฆ้อง! วัดที่สร้างโดยช่างทำฆ้องแห่งเมืองเชียงแสน". เชียงใหม่นิวส์.

วิกิมีเดียคอมมอนส์มีสื่อที่เกี่ยวข้องกับ **วัดช่างฆ้อง**
**จีรัสณ์ วงศ์เพียร** (ชื่อเดิม: พงศกร วงศ์เพียร) (เกิด 13 สิงหาคม 2541) เป็นนักแสดงชายชาวไทย

ประวัติ
-------

พงศกรจบการศึกษาจากคณะนิเทศศาสตร์ มหาวิทยาลัยกรุงเทพ และ เริ่มเข้าสู่วงการจากการแคสติงและได้เจอกับผู้จัดการคนปัจจุบันจึงได้ชวนเข้าวงการ ก่อนที่จะเข้าวงการ พงศกรเคยชนะเลิศการประกวด GSB GEN CAMPUS STAR 2018 พอเริ่มเข้าสู่วงการก็ได้มีโอกาสแสดงภาพยนตร์ร่วมกับทางโมโนฟิล์ม ในบท "ฮิพฮ๊อพ" ในภาพยนตร์เรื่อง วุ่นนัก...รักต้องประหยัด (Make Money) ในปี พ.ศ. 2563 ต่อมาพงศกรได้มีภาพยนตร์เรื่องใหม่กับทางโมโนฟิล์ม ในบท "อาซิม" จากภาพยนตร์เรื่องอโยธยา มหาละลวย ในปี พ.ศ. 2564

ต่อมาพงศกรเริ่มเป็นที่รู้จักมากขึ้นจากการรับบทนักแสดงนำจากซีรีส์เรื่อง รักนาย My ride ที่ออกอากาศในปี พ.ศ. 2565 โดยรับบทเป็น "หมอก" ร่วมกับ เฟม ชวินโรจน์ ลิขิตเจริญสกุล นอกจากนี้ยังมีผลงานเพลงประกอบซีรีส์ที่ทั้งสองคนได้ร่วมกันร้องอย่างเพลง กลัวเธอ(รู้) อีกด้วย

อ้างอิง
-------

1. ↑  "ฟลุ๊ค-ดี้" ดาวดวงใหม่คว้าตำแหน่ง "GSB GEN CAMPUS STAR 2018"
2. ↑  "MAKE MONEY วุ่นนัก รักต้องประหยัด" จากนิยายวัยรุ่นสุดฮิต สู่จอภาพยนตร์ ช่อง MONO 29
3. ↑  ‘โมสต์-ฟลุ๊ค’ รวมทีมครื้นเครงในภาพยนตร์ ‘อโยธยา มหาละลวย’
4. ↑  ทำความรู้จักซีรีส์ "รักนาย My Ride" กับคู่จิ้น "เฟม-ฟลุ๊ค" คุณหมอกับหนุ่มวินฯ